CELEX: 62018TN0180
Language: el
Date: 2018-03-12 00:00:00
Title: Υπόθεση T-180/18: Προσφυγή της 12ης Μαρτίου 2018 — VJ κατά ΕΥΕΔ

7.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/69
            
         Προσφυγή της 12ης Μαρτίου 2018 — VJ κατά ΕΥΕΔ
   (Υπόθεση T-180/18)
   (2018/C 161/86)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: VJ (εκπρόσωπος: N. de Montigny, δικηγόρος)
   
      Καθής: Ευρωπαϊκή Υπηρεσία Εξωτερικής Δράσης
   
      Αιτήματα
   
   Ο προσφεύγων ζητεί από το Γενικό Δικαστήριο:
   να κρίνει και να αποφανθεί
   
               —
            
            
               επί του σημειώματος υπολογισμού που του διαβιβάστηκε με ηλεκτρονικό μήνυμα της 22ας Ιουνίου 2017 της ΕΥΕΔ καθώς και, εφόσον χρειάζεται, το σημείωμα αποδοχών με το οποίο του χορηγήθηκε/θα του χορηγηθεί το σχολικό επίδομα για τα τέκνα του·
            
         
               —
            
            
               να καταδικάσει την καθής στο σύνολο των δικαστικών εξόδων.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής του, ο προσφεύγων προβάλλει δύο λόγους.
   
               1.
            
            
               Πρώτος λόγος, αντλούμενος από ένσταση ελλείψεως νομιμότητας, καθόσον η προσβαλλόμενη απόφαση, το υπηρεσιακό σημείωμα της 15ης Απριλίου 2016 στο οποίο βασίζεται η απόφαση αυτή και οι Guidelines της ΕΥΕΔ παραβιάζουν τον Κανονισμό Υπηρεσιακής Καταστάσεως των υπαλλήλων (ΚΥΚ) και το παράρτημά του X.
            
         
               2.
            
            
               Δεύτερος λόγος, αντλούμενος από παρανομία της προσβαλλόμενης ατομικής αποφάσεως. Ο λόγος αυτός αποτελείται από πέντε σκέλη.
               
                           —
                        
                        
                           Πρώτο σκέλος, αντλούμενο από παραβίαση των αρχών της προνοητικότητας, της δικαιολογημένης εμπιστοσύνης και της ασφάλειας δικαίου και παραβίαση της αρχής της χρηστής διοικήσεως καθώς και προσβολή των κεκτημένων δικαιωμάτων του προσφεύγοντος.
                        
                     
                           —
                        
                        
                           Δεύτερο σκέλος, αντλούμενο από τη μη τήρηση των αναληφθεισών από την ΕΥΕΔ δεσμεύσεων, από κακοδιοίκηση καθώς και από παραβίαση της αρχής της ασφάλειας δικαίου και προσβολή των νόμιμων προσδοκιών του προσφεύγοντος.
                        
                     
                           —
                        
                        
                           Τρίτο σκέλος, αντλούμενο από προσβολή του δικαιώματος αποκτήσεως οικογένειας και του δικαιώματος σε εκπαίδευση.
                        
                     
                           —
                        
                        
                           Τέταρτο σκέλος, αντλούμενο από παραβίαση των αρχών της ίσης μεταχειρίσεως και της απαγορεύσεως των διακρίσεων.
                        
                     
                           —
                        
                        
                           Πέμπτο σκέλος, αντλούμενο από μη στάθμιση των συμφερόντων και μη τήρηση της αρχής της αναλογικότητας του ληφθέντος μέτρου.